# 

# คำสั่งองค์การบริหารส่วนตำบลดงหม้อทอง

ที่ 42/ ๒๕61

เรื่อง จัดตั้งศูนย์ช่วยเหลือประชาชนขององค์การบริหารส่วนตำบลดงหม้อทอง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

อาศัยอำนาจตามความใน ข้อ 4 ของระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ. 2561 ประกอบกับหนังสือกระทรวงมหาดไทย ด่วนที่สุด ที่ มท 0810.7/ว6768 เรื่อง แนวทางปฏิบัติในการช่วยเหลือประชาชนขององค์กรปกครองส่วนท้องถิ่น ลงวันที่ 29 พฤศจิกายน 2560 องค์การบริหารส่วนตำบลดงหม้อทอง จึงจัดตั้งศูนย์ช่วยเหลือประชาชนขององค์กรปกครองส่วนท้องถิ่น โดยมีละเอียด ดังนี้

1. ศูนย์ช่วยเหลือประชาชนองค์กรปกครองส่วนท้องถิ่นที่จัดตั้ง เรียกว่า “ศูนย์ช่วยเหลือ

ประชาชนขององค์การบริหารส่วนตำบลดงหม้อทอง”

1. สถานที่ตั้งศูนย์ช่วยเหลือประชาชนขององค์การบริหารส่วนตำบลดงหม้อทอง ตั้งอยู่ที่

อาคารสำนักงานปลัดองค์การบริหารส่วนตำบลดงหม้อทอง” เลขที่ 151 หมู่ที่ 8 ตำบลดงหม้อทอง อำเภอบ้านม่วง จังหวัดสกลนคร

1. ให้ศูนย์ช่วยเหลือประชาชนขององค์การบริหารส่วนตำบลดงหม้อทอง มีโครงสร้าง ดังนี้
2. นายกองค์การบริหารส่วนตำบลดงหม้อทอง เป็นผู้อำนวยการศูนย์ช่วยเหลือ

ประชาชนขององค์การบริหารส่วนตำบลดงหม้อทอง มีอำนาจหน้าที่วางแผน ควบคุม กำกับดูแลการปฏิบัติงานของศูนย์ช่วยเหลือประชาชนขององค์การบริหารส่วนตำบลดงหม้อทอง

1. ปลัดองค์การบริหารส่วนตำบลดงหม้อทอง เป็น หัวหน้าศูนย์ช่วยเหลือประชาชน

ขององค์การบริหารส่วนตำบลดงหม้อทอง มีหน้าที่ช่วยผู้อำนวยการศูนย์ ดูแล ควบคุม กำกับการปฏิบัติงานของศูนย์ช่วยเหลือประชาชนขององค์การบริหารส่วนตำบลดงหม้อทอง ให้เป็นไปตามกฎหมาย และนโยบาย

1. ให้ศูนย์ช่วยเหลือประชาชนขององค์การบริหารส่วนตำบลดงหม้อทอง มีอำนาจหน้าที่ ดังนี้
2. รับผิดชอบงานธุรการของคณะกรรมการช่วยเหลือประชาชนขององค์การบริหาร

ส่วนตำบลดงหม้อทอง

1. จัดให้มีการสำรวจและลงทะเบียนรับเรื่องขอความช่วยเหลือของประชาชนเพื่อให้

เป็นข้อมูลในการพิจารณาให้ความช่วยเหลือ ติดตามผลการดำเนินการ และประสานงานที่เกี่ยวข้อง

1. จัดให้มีช่องทางรับเรื่องขอความช่วยเหลือของประชาชนที่หลากหลาย เช่น

โทรศัพท์สายด่วน สายตรง สื่อออนไลน์ (เช่น Line , Facebook ฯลฯ) ระบบเทคโนโลยีสารสนเทศ (เช่น E-Mail , Website/Webboard , Application ขององค์กรปกครองส่วนท้องถิ่น ฯลฯ ) เป็นต้น ทั้งนี้ให้ประชาชนสามารถแจ้งข้อมูลข่าวสารและขอความช่วยเหลือได้อย่างรวดเร็ว

1. จัดให้มีฝ่ายปฏิบัติการในพื้นที่(หน่วยเคลื่อนที่เร็ว) ขององค์กรปกครองส่วนท้องถิ่น

ที่สามารถให้การช่วยเหลือประชาชนได้ทันทีและรวดเร็ว ทั้งนี้ให้พิจารณาตามความเหมาะสมและบริบทของแต่ละองค์กรปกครองส่วนท้องถิ่น

-2-

1. รวบรวมข้อมูลของประชาชนที่ขอรับความช่วยเหลือเสนอต่อคณะกรรมการ

ช่วยเหลือประชาชนขององค์การบริหารส่วนตำบลดงหม้อทอง

1. ติดตามผลการดำเนินการช่วยเหลือประชาชนตามที่คณะกรรมการช่วยเหลือ

ประชาชนขององค์การบริหารส่วนตำบลดงหม้อทองมอบหมาย

1. รายงานผลการสำรวจและผลการช่วยเหลือประชาชนขององค์การบริหารส่วนตำบล

ดงหม้อทองให้ศูนย์ปฏิบัติการร่วมในการช่วยเหลือประชาชนขององค์กรปกครองส่วนท้องถิ่น (สถานที่กลาง) ทราบ ตลอดจนประชาสัมพันธ์ให้ประชาชนทราบโดยทั่วกัน

1. ปฏิบัติงานอื่นตามที่คณะกรรมการช่วยเหลือประชาชนขององค์การบริหารส่วน

ตำบลดงหม้อทองมอบหมาย

1. ให้ศูนย์ช่วยเหลือประชาชนขององค์การบริหารส่วนตำบลดงหม้อทอง มีเจ้าหน้าที่ประจำ

ศูนย์ ดังนี้

1. ฝ่ายอำนวยการ ประกอบด้วย
   1. นายวัชรินทร์ อุปเทพ หัวหน้าสำนักปลัด หัวหน้าฝ่าย
   2. นางสิริพร สิงห์คาม นักวิเคราะห์นโยบายและแผน เจ้าหน้าที่ฝ่าย
   3. นางลัดดาวัลย์ มาลี เจ้าพนักงานธุรการ เจ้าหน้าที่ฝ่าย

มีหน้าที่รับผิดชอบงานธุรการของคณะกรรมการช่วยเหลือประชาชนขององค์การบริหารส่วนตำบลดงหม้อทอง ประชาสัมพันธ์เกี่ยวกับช่องทางการติดต่อ วิธีการติดต่อและแจ้งเรื่องขอความช่วยเหลือและผลการดำเนินงานของศูนย์ช่วยเหลือประชาชนขององค์การบริหารส่วนตำบลดงหม้อทอง รวมถึงประชาสัมพันธ์เรื่องอื่นๆ ที่เกี่ยวข้อง ให้ประชาชนในพื้นที่ทราบโดยทั่วกัน ตลอดจนจัดทำสถิติและทะเบียนเรื่องขอความช่วยเหลือ และรายงานผลการดำเนินการให้ศูนย์ปฏิบัติการร่วมในการช่วยเหลือประชาชนขององค์กรปกครองส่วนท้องถิ่น (สถานที่กลาง) ทราบทุกเดือน

1. ฝ่ายรับเรื่อง ประกอบด้วย

(2.1) การรับเรื่อง ณ ศูนย์ช่วยเหลือประชาชนขององค์การบริหารส่วนตำบล

ดงหม้อทอง

(2.1.1) นางจารุณี หาญสุริย์ รองปลัด อบต. หัวหน้าฝ่าย

(2.1.2) นายอัครพงษ์ พวงพิลา ผู้อำนวยการกองส่งเสริมการเกษตร เจ้าหน้าที่ฝ่าย

(2.1.3) นายภาณุ มหาวัง นักทรัพยากรบุคคล เจ้าหน้าที่ฝ่าย

ให้เจ้าหน้าที่ลำดับที่ (2.1.2)-(2.1.3) ปฏิบัติหน้าที่ ณ ศูนย์ช่วยเหลือประชาชนขององค์การบริหารส่วนตำบลดงหม้อทอง (อาคารสำนักงานปลัดองค์การบริหารส่วนตำบลดงหม้อทอง) โดยมีหน้าที่รับเรื่องขอความช่วยเหลือของประชาชน สำรวจปัญหาและความต้องการของประชาชนในพื้นที่หรือใช้ข้อมูลที่มีหน่วยงานรัฐสำรวจไว้แล้ว จัดให้มีการลงทะเบียนรับเรื่องขอความช่วยเหลือตอบปัญหาข้อซักถาม(กรณีตอบได้) วิเคราะห์ แยกเรื่องและส่งเรื่องให้ฝ่ายปฏิบัติการในพื้นที่ตรวจสอบข้อเท็จจริงเบื้องต้น ส่งต่อเรื่องให้หน่วยงานภายในองค์การบริหารส่วนตำบลดงหม้อทองหรือหน่วยงานภายนอกที่เกี่ยวข้องหรือศูนย์ปฏิบัติการร่วมในการช่วยเหลือประชาชนขององค์กรปกครองส่วนท้องถิ่น (สถานที่กลาง) โดยให้เจ้าหน้าที่ลำดับที่ (2.1.1) เป็นผู้ควบคุมการปฏิบัติงาน

-3-

(2.2) การรับเรื่องผ่านสื่อออนไลน์ และระบบเทคโนโลยีสารสนเทศ

(2.2.1) นางลัดดาวัลย์ มาลี เจ้าพนักงานธุรการ หัวหน้าฝ่าย

(2.2.2) นายอภิสิทธิ์ วงษ์กะโซ่ ผู้ช่วยเจ้าพนักงานธุรการ เจ้าหน้าที่ฝ่าย

ให้เจ้าหน้าที่ลำดับที่ (2.2.2) มีหน้าที่รับเรื่องขอความช่วยเหลือของประชาชนทางสื่อออนไลน์ และระบบเทคโนโลยีสารสนเทศ อาทิ Facebook องค์การบริหารส่วนตำบลดงหม้อทอง,Website องค์การบริหารส่วนตำบลดงหม้อทอง ([www.dongmorthongsao.go.th](http://www.dongmorthongsao.go.th)) จัดให้มีการลงทะเบียนรับเรื่องขอความช่วยเหลือตอบปัญหาข้อซักถาม(กรณีตอบได้) วิเคราะห์ แยกเรื่องและส่งเรื่องให้ฝ่ายปฏิบัติการในพื้นที่ตรวจสอบข้อเท็จจริงเบื้องต้น ส่งต่อเรื่องให้หน่วยงานภายในองค์การบริหารส่วนตำบลดงหม้อทองหรือหน่วยงานภายนอกที่เกี่ยวข้องหรือศูนย์ปฏิบัติการร่วมในการช่วยเหลือประชาชนองค์กรปกครองส่วนท้องถิ่น (สถานที่กลาง) โดยให้เจ้าหน้าที่ลำดับที่ (2.2.1) เป็นผู้ควบคุมการปฏิบัติงาน

1. ฝ่ายติดตามและประสานงาน ประกอบด้วย

(3.1) ด้านงานสาธารณภัย

(3.1.1) นายชนินทร์ แก้วกันหา เจ้าพนักงานป้องกันและบรรเทาฯ หัวหน้าฝ่าย

(3.1.2) นายณรงค์ฤทธิ์ บุริภา ผู้ช่วยเจ้าพนักงานป้องกัน ฯ เจ้าหน้าที่ฝ่าย

(3.2) ด้านการส่งเสริมและพัฒนาคุณภาพชีวิต

(3.2.1) นายวัชรินทร์ อุปเทพ หัวหน้าสำนักปลัด อบต. หัวหน้าฝ่าย

(3.2.2) นายภาณุ มหาวัง นักทรัพยากรบุคคล เจ้าหน้าที่ฝ่าย

(3.3) ด้านการป้องกันและควบคุมโรคติดต่อ

(3.3.1) นายวัชรินทร์ อุปเทพ หัวหน้าสำนักปลัด อบต. หัวหน้าฝ่าย

(3.3.2) นายภาณุ มหาวัง นักทรัพยากรบุคคล เจ้าหน้าที่ฝ่าย

มีหน้าที่ติดตาม ประสานงาน และประเมินเรื่องเพื่อจัดลำดับความสำคัญเร่งด่วนประสานแจ้งหน่วยงานภายในองค์การบริหารส่วนตำบลดงหม้อทองที่เกี่ยวข้องตรวจสอบข้อเท็จจริง และพิจารณาหาแนวทางแก้ไข ประสานงานกับหน่วยงานภายนอกและศูนย์ปฏิบัติการร่วมในการช่วยเหลือประชาชนขององค์กรปกครองส่วนท้องถิ่น (สถานที่กลาง) แสวงหาและประสานเครือข่ายการทำงานร่วมกันระหว่างหน่วยงาน ภาครัฐ ภาคเอกชน ภาคประชาชน เร่งรัดติดตามผลการดำเนินการช่วยเหลือประชาชนตามที่คณะกรรมการช่วยเหลือประชาชนขององค์การบริหารส่วนตำบลดงหม้อทองมอบหมาย และแจ้งผลการดำเนินการให้ผู้ร้องทราบ

1. ฝ่ายปฏิบัติการในพื้นที่ (หน่วยเคลื่อนที่เร็ว) ประกอบด้วย

(4.1) ด้านงานสาธารณภัย

(4.1.1) นายชนินทร์ แก้วกันหา เจ้าพนักงานป้องกันและบรรเทาสาธารณภัย

(4.1.2) พนักงานในสังกัดงานป้องกันและบรรเทาสาธารณภัยทุกนาย

(4.2) ด้านการส่งเสริมและพัฒนาคุณภาพชีวิต

(4.2.1) นายศักดิ์ศิธร รากสี ผู้อำนวยการกองสวัสดิการสังคม

(4.2.2) นางสาวน้ำฝน แคนหนอง ผู้ช่วยเจ้าพนักงานธุรการ

(4.3) ด้านการป้องกันและควบคุมโรคติดต่อ

(4.3.1) นายอัครพงษ์ พวงพิลา ผู้อำนวยการกองส่งเสริมการเกษตร

(4.3.2) นายเชิงชาย คล่องแคล่ว คนงานทั่วไป

-4-

มีหน้าที่ตรวจสอบข้อเท็จจริงเบื้องต้นที่ฝ่ายรับเรื่องประสานมาโดยการลงไปปฏิบัติในพื้นที่ ให้ความช่วยเหลือเรื่องสำคัญเร่งด่วนทันทีที่ได้รับแจ้ง และประสานงานกับหน่วยงานที่เกี่ยวข้องร่วมปฏิบัติ ทั้งนี้ ให้พิจารณาจัดตั้งอาสาสมัครหน่วยปฏิบัติการย่อย โดยพิจารณาประสานความร่วมมือจากหน่วยงานในพื้นที่ เช่น กำนัน ผู้ใหญ่บ้าน คณะกรรมการหมู่บ้าน/ชุมชน ผู้นำชุมชน อสม. อปพร. ฯลฯ

ทั้งนี้ ตั้งแต่บัดนี้เป็นต้นไป

สั่ง ณ วันที่ 27 เดือน กุมภาพันธ์ พ.ศ. ๒๕61

ลงชื่อ

(นายศิริการ แสงสุวรรณ)

นายกองค์การบริหารส่วนตำบลดงหม้อทอง